《丁景吕南游索书与梅村师闻师连举三子却寄》
清代·刘友光

哀绪三眠柳渐酣，绿经江北更江南。门余三尺淹留雪，野坠同时痛哭簪。

贫已无家依独树，春犹遣兴到双柑。门生老去诸儿稚，醉后何人可举篮。

作者简介：刘友光，字桂三，攸县人。明崇祯丙子举人。入国朝，官沙河知县，迁行人。有《憩岳堂诗略》、《香山草堂》正、续诸集。